১৫ রমজানের পরে টিসিবি’র বরিশাল অঞ্চল অফিসের প্রধান মোঃ হান্নান খান’র যোগসাজশে বিক্রয় সহকারি মোঃ সেলিমসহ বেশ কয়েকজন কর্মকর্তা টিসিবির পণ্য আত্মসাতের উদ্দেশ্যে ডিলারদের না দিয়ে গুদামজাত করে গোপনে অন্যত্র বিক্রি করে। হাজার হাজার লিটার তেল ছিল মেয়াদ উত্তীর্ণ। গত সপ্তাহের প্রথম দিকে ঝালকাঠীর বাবুল নামে এক ব্যবসায়ীর নিকট মেয়াদ উত্তীর্ণ তেল ও অন্যান্য পণ্য গোপনে বিক্রি করে তারা। গত বুধবার তৃতীয় দফা গোপনে বিক্রি করা তেল ঝালকাঠী নিয়ে যাওয়ার সময় কোতয়ালী থানা পুলিশের হাতে ট্রাকসহ আটক হয়। ঘটনা জানাজানি হলে ঢাকা থেকে যুগ্ম সচিব রবিউর রেজা সিদ্দিকী বরিশালে তদন্তে আসেন। তদন্ত শেষে প্রাথমিকভাবে বিক্রয় সহকারী সেলিমকে তাৎণিকভাবে সাসপেন্ড করেন তিনি। একই সাথে টিসিবির অঞ্চল প্রধান হান্নান খানসহ আরো তিন কর্মকর্তাকে স্ট্যান্ড রিলিজ করা হয়।